บุกยึดทอง 2 ล้าน ของน้องศรีรัศมิ์ (ชมคลิป)
ซุกโรงงานแหนม ดําเนินคดีเจ้าของข้อหา-รับของโจร,ตำรวจกองปราบฯ ตามไปสอบขยายผลน้องชายท่านผู้หญิงศรีรัศมิ์ถึงในเรือนจำคลองเปรม เปิดปากสารภาพยังมีทองคำแท่งอีกจำนวนหนึ่งที่ฝากคนสนิทนำไปซุกซ่อนไว้ โดยทองดังกล่าวได้มาจากเงินที่ไปกรรโชกทรัพย์ผู้เสียหาย แล้วนำไปซื้อทองแท่งเพื่อรอปล่อยขาย ประสานทหารรับเรื่อง ก่อนตามไปตรวจยึดได้ที่โรงงานทำแหนม จ.นครปฐม เป็นทองคำแท่ง 5 แท่ง มูลค่า 2 ล้านบาท ใส่อยู่ในกล่องเหล็กแช่ไว้ในบ่อบำบัดน้ำเสียของโรงงาน,ตำรวจกองปราบฯประสานทหารไปตรวจยึด ทองคำแท่งของน้องชายท่านผู้หญิงศรีรัศมิ์ที่ถูกจำคุกอยู่ในเรือนจำคลองเปรม นำไปซุกซ่อนไว้ครั้งนี้ เปิดเผยขึ้นเมื่อเวลา 15.00 น. วันที่ 13 มี.ค.ที่กองปราบปราม (บก.ป) เจ้าหน้าที่ทหารได้นำทองคำแท่ง น้ำหนัก 1 กิโลกรัม จำนวน 1 แท่ง และหนัก 10 บาท อีกจำนวน 4 แท่ง รวมมูลค่า 2 ล้านบาท ที่ยึดได้จากเครือข่าย พงศ์พัฒน์ ฉายาพันธุ์ มาส่งมอบให้ พ.ต.ท.ธรรมวัฒน์ หิรัณยเลขา รอง ผกก.2 บก.ป.หลังจากสืบสวนขยายผลผู้ต้องหาในคดีเพิ่มเติม,การยึดทองคำที่ซุกซ่อนของกลุ่มผู้ต้องหาเครือข่ายพงศ์พัฒน์ ฉายาพันธุ์ เพิ่มครั้งนี้ สืบเนื่องจาก ก่อนหน้านี้พนักงานสอบสวนกองปราบปราม ได้เดินทางไปเรือนจำคลองเปรม เข้าสอบสวนนายณรงค์ สุวะดี อายุ 41 ปี น้องชายท่านผู้หญิงศรีรัศมิ์ สุวะดี เพื่อขยายผลเพิ่มเติมถึงเส้นทางการฟอกเงินที่ได้มาจากการกระทำความผิด โดยนายณรงค์ให้การรับสารภาพว่า เงินที่ได้มาจากการกรรโชกทรัพย์ ในหลายๆคดีนั้น ส่วนหนึ่งได้นำไปซื้อทองคำแท่ง จากนั้นจะนำไปมอบให้กับนายอุดม ผ่องแพร คนสนิทของครอบครัว นำไปซุกซ่อนไว้เพื่อรอจำหน่ายตามร้านทองต่อไป,หลังการสอบปากคำนายณรงค์เสร็จสิ้น พนักงานสอบสวนได้ส่งมอบข้อมูลให้กับเจ้าหน้าที่ทหารเพื่อนำไปตรวจสอบ ก่อนที่ทหารจะใช้อำนาจตามกฎ อัยการศึกเข้าตรวจค้นโรงงานแหนมของภรรยานายอุดม เลขที่ 77 หมู่ที่ 3 ต.ห้วยจระเข้ อ.เมือง จ.นครปฐม ผลการตรวจค้นพบทองคำแท่งจำนวนดังกล่าวใส่ไว้ในกล่องเหล็กซุกซ่อนในบ่อบำบัดน้ำเสียของโรงงานดังกล่าว ทางเจ้าหน้าที่ทหารจึงได้ยึดมาส่งมอบให้กับพนักงานสอบสวน กก.2.บก.ป.ไว้ตรวจสอบ พร้อมทั้งรวบรวมพยานหลักฐาน ขออนุมัติศาลออกหมายจับนายอุดม ผ่องแพร มาดำเนินคดีในข้อหา รับของโจรต่อไป,สำหรับนายณรงค์ สุวะดี นั้นได้ถูกดำเนินคดีในข้อหาร่วมกันข่มขืนใจให้กระทำการใด ไม่กระทำการใด โดยทำให้กลัวว่าจะเกิดอันตรายต่อชีวิตร่างกาย หรือเสรีภาพ หน่วงเหนี่ยวกักขัง ร่วมกันลักทรัพย์ หมิ่นสถาบันเบื้องสูง ตามประมวลกฎหมายอาญา มาตรา 112, มีอาวุธปืนและพกพาอาวุธปืนไปในที่สาธารณะโดยไม่มีเหตุอันควร หลังร่วมกับพวกแอบอ้างชื่อท่านผู้หญิงศรีรัศมิ์ ไปข่มขู่บังคับเจ้าหนี้เพื่อให้ลดจำนวนหนี้จาก 100 ล้านบาท เหลือ 20 ล้านบาท กระทั่งถูกตำรวจจับกุมในเวลาต่อมา
ตำรวจกองปราบฯ ตามไปสอบขยายผลน้องชายท่านผู้หญิงศรีรัศมิ์ถึงในเรือนจำคลองเปรม เปิดปากสารภาพยังมีทองคำแท่งอีกจำนวนหนึ่งที่ฝากคนสนิทนำไปซุกซ่อนไว้ โดยทองดังกล่าวได้มาจากเงินที่ไปกรรโชกทรัพย์ผู้เสียหาย
ยึดทอง2ล้าน,น้องชายท่านผู้หญิงศรีรัศมิ์,โรงงานแหนม,พงศ์พัฒน์ ฉายาพันธุ์,เรือนจำคลองเปรม,ณรงค์ สุวะดี,ไทยรัฐฉบับพิมพ์